
	Η Ελληνική Αστυνομία συμμετέχει στοερευνητικό έργο με τίτλο «PERIVALLON (Protecting the EuRopeanterritoryfromorganizedenvironmentalcrimethroughinteLLigentthreatdetectiONtools)», χρηματοδοτούμενο από το πρόγραμμα HorizonEuropeτης Ευρωπαϊκής Επιτροπής. 
	Στόχος του έργου είναι να, παρέχει μια βελτιωμένη και ολοκληρωμένη εικόνα πληροφοριών για το οργανωμένο περιβαλλοντικό έγκλημα, αναπτύσσοντας αποτελεσματικά, αποδοτικά εργαλεία και λύσεις για την ανίχνευση και την πρόληψη τέτοιων εγκληματικών δραστηριοτήτων αξιολογώντας τις περιβαλλοντικές επιπτώσεις τους. Ειδικότερα, στο πλαίσιο του έργου δημιουργείται ένα προηγμένο παρατηρητήριο «Εγκλημάτων κατά του Περιβάλλοντος», ολοκληρώνοντας, υπό μία ενιαία πλατφόρμα, τεχνολογικές λύσεις, όπως η γεωχωρική νοημοσύνη, η τηλεπισκόπηση, η σάρωση, η ανάλυση, τεχνολογίες συσχέτισης, αξιολόγησης κινδύνου και προγνωστικής ανάλυσης, αξιοποιώντας τις πλέον σύγχρονες τχνολογίες της Τεχνητής Νοημοσύνης (AI) στους τομείς της όρασης υπολογιστών (computervision) και της πολυτροπικής (multimodal) ανάλυσης. 
Το έργο διαρκεί 36 μήνες και συμμετέχουν 24 συνολικά εταίροι, ήτοι 3 φορείς επιβολής του νόμου (LEA), 2 φορείς διαχείρισης συνόρων (BorderGuards), 3 φορείς τελικών χρηστών (EndUsers), 6 ακαδημαϊκοί φορείς /ερευνητικά κέντρα (academic/research), 1 φορέας βιομηχανίας (industry), 7 φορείς μικρομεσαίων επιχειρήσεων (SME’s), 1 Ευρωπαϊκός Φορέας (EU Agency) καθώς και 1Ίδρυμα (Foundation) και έχει συνολικό προϋπολογισμό 5.379.572,50 €.
Η Ελληνική Αστυνομία συμμετέχει ενεργά στις δράσεις του έργου, συνεισφέροντας ουσιαστικά, τόσο στη δημιουργία της ολοκληρωμένης τεχνολογικής πλατφόρμας  όσο και στη δημιουργία των πιλοτικών – δοκιμαστικών σεναρίων, τα οποία θα διεξαχθούν σε περισσότερες από 4 χώρες. Παράλληλα, έχει ορισθεί ως επικεφαλής και έχει επιφορτιστεί με την καταγραφή και δημιουργία διαδικασιών (Standardization)στο χώρο της καταπολέμησης του περιβαλλοντικού εγκλήματος καθώς και με τη δημιουργία δικτύου εξωτερικών συνεργατών, τόσο με υφιστάμενα ερευνητικά έργα (collaboration) όσο και με λοιπούς οργανισμούς (StakeholderNetwork). .
Επίσημη ιστοσελίδα: https://perivallon-he.eu/
Social media:
https://perivallon-he.eu/blog/
https://twitter.com/PERIVALLON_HE
https://www.linkedin.com/company/perivallon-he/?viewAsMember=true
https://www.youtube.com/@PERIVALLON_HE

